
Is Dunia Me Anginat Log Aate Hai Aur Jate Rahte 
Hai. Kisi Ko Yad Rakha Gaya Kisi Ko Bhula Dia 
Gaya. Koi Bad Maut Bhi Zindo Ki Tarah Hai Aur 
Koi Hayat Me Bhi Murdo Ki Tarah. Lekin Huzur 
Taajshshariah , Badru Tariqa,Hazrat Allama Mufti 
Muhammad Akhtar Raza Khan Qadri, Barkati 
Rahimahullahu Ta'ala In Sab Me Mumtaz Nazar 
Aate Hai. Aapki Awam Wa Khaaas Me Bepanah 
Maqbuliyat Ka Zikr Karte Hue Nayb E Mufti E 
Azam Hind Shareh Bukhari Mufti Muhammad 
Sharif Ul Haq Ajmadi Rahimahullahu Ta'ala 
Farmate Hai : 


"Huzur Mufti E Azam E Hind Ko Apni Zindagi 
Ke Aakhri 25 Saal Me Jo Maqbuliyat Wa Har Dil 
Azizi Hasil Hui Wo Aap Ke Wisaal Ke Bad 
Azhari Miyan Ko Badi Tezi Ke Sath Ibtedai Salo 
Hi Me Hasil Ho Gayi Aur Boht Jald Logo Ke Dilo 
Me Azhari Miyan Ne Apni Jagah Bana Li." 


Huzur Mufkir E Islam Allama Qamr Ul Zama 
Aazmi Sahab Farmate Hai. 


"Huzur Taajshshariah Rahimahullahu Ta'ala Ek 
Shakhsiyat Ka Naam Nahi. Ek Zamane Ka Ek 
Ahad Ka Naam Hai Ek Dam Se Zamane Par Chha 
Jaane Wali Zaat Ka Naam Hai". 

Al Humdullilah Raqim Ko Yeh Sharf Hasil Raha 
Hai Ke 9 Saal Ka Ek Sunhara Zamana Huzur 
Taajshshariah Rahimahullahu Ta'ala Ke Qadmo 
Me Ek Khadim Talmaz Ki Hasiyat Se Guzaar Ne 
Aur Murshid Barhaq Ko Dekhne Samjane Ka 
Mauqa Muysar Aaya. 


Hazrat Ne Hume Bukhari Sharif Aur Alashba Wal 
Nazaar Padaya Aur Kai Maqale Raqim Ke Huzur 
Taajshshariah Ne Samaat Kiye Aur Islah Farmate 
Hue Apni Pasand Khafgi Ke Sath Khub Khub 
Duao Se Bhi Nawaz Al Humdullulah Suma Al 
Humdullilah! Jaisa Dekha Aur Kaisa Paya ? 

To Suno !!! 


Ek Mushfiq Ma'alam Ruhani Murshid, Ek Ba 
Wagar Murbid Ek Mayanaz Mufseer , Ek 
Kamyaab Murtjim, EK Buland Paya Shayar, EK 
Munfarid Musnif, Ek Mukhlis Nagid, EK Azim 
Zahid, Ek Shab Zindadar Aabid, Ek Ba Amal Alim 
, Ek Mumtazfaqiha, Ek Sache Aashig , Ek 
Parawana E Sham E Risalat. 


Munfard Aur Gunahgoh Khususiyat Ke Haml 
Huzur Taajshshariah Us Zaat Ka Naam Hai Jinhe 
Maulana Raza Ali Se Shuja'at Mili. Maulana Naqi 
Ali Khan Se Ilm E Tafsir Mila. Imaam Ahmad 

Raza Khan Se Qalam Mila. Huzur Hujjat UI Islam 
Se Husn Mila. Mufti E Azam Hind Se Taqwa 
Mila. Walid Majid Huzur Ibrahim Raza Se Quran 
Fahmi Ka Andaz Mila. Ek Tanha Zaat Me Kitni 
Anjuman Simat Aayi Thi. Paish E Nazar Mazmun 
Me Apne Mushahidat Ki Buniyad Par Aapke Dars 
E Hadees Ke Aalimana Andaz Ko Qalamband 
Karne Ki Saha'at Hasil Kar Raha Hun. 


Markaz Ul Darasat Al Islamiyah Jamiatur Raza 
Bareli Sharif Ka Wo Hasin Wa Jamil Aur Nagabil 
E Faramaush Din Aaj Bhi Mujhe Achhi Tarah Yad 
Hai. Jo Mere Liye Kisi Boht Badi Naimat Se Kam 
Na Tha. Jab Dil Ko Qarar Dene Wali Zaat, 
Humdam , Wa Masaz, Husn O Jamil Ke Paikar, 
Shafagat Wa Mahabbat Ke Baikara Samandar 
Mere Murshid Wa Ustaaz Huzur Taajshshariah 
Quds Sira Ki Zuban Faiz Tarjuman Se Bukhari 
Sharif Ki Pehli Hadees Ka Dars Hasil Karne Ka 
Sharf Milne Wala Tha. Wo Waqt Saeed Jis Ka 
Hum Jama'at Sathiyo Samet Mujhe Bechaini Se 
Intzaar Tha Humari Qismat Ki Mairaj Ke Aa Bhi 
Gaya Aur Ek Azim Aalmi Wa Ruhani Dars Jis Ki 
Hasin Yaadon Ki Thhandak Aaj Bhi Qalb Wa 
Zahan Me Maujud Hai. Mazkura Dars Ragim UI 
Huruf Ne Apne Mobile Me Recordh Kar Lia Tha. 

Iftah E Bukhari Sharif Ke Bad Rozana Kashana E 
Taajshshariah Rahimahullahu Ta'ala Me Bukhari 
Sharif Ke Dars Ke Liye Jana Hota Tha. Hazrat Ne 
Karam Farmaya Aur Ijazat Hadees Wa Dalail UI 
Khairat Wa Qasid Burda Wa Digar Aaurad Se 
Nawaza. Ek Mushfaq Wa Meharbaan Ustad Ki 
Sari Sifaat Me Badarja Atam Maujud Thi. 


Aap Samj Sakte Hai Ke Jo Tulba Rozana 12 Km 
Se Aate Hai Unka Kharch Bhi Hota Hoga. Aur 
Madaris Ke Talba Ka Jaib Kharch Bhi Kam Hota 
Hai Is Baat Ko Malhuz Rakhte Hue Jamiah Ki 
Janib Se Hume Har Mah Din Ke Aitbaar Se Aane 
Jaane Ka Kiraya Mila Karta Tha. Main Apni Isi 
Sa'ahadat E Uzma Par Jitna Naz Karu Kam Hai 
Anginat Martaba Qadam Bosi Aur Dastbosi Ke 
Ilawa Nachiz Ne Huzur Tajhusariah Ki Khidmat 
Ka Sharf Hasil Kia Hai. 


Huzur Taajshshariah Ka Tariqa Talim Bada Hi 
Munfarid, Jameh Aur Aisa Hasin Hota Tha Ke 
Hume Yun Lagta Jaise Koi Hume Pada NAHI 
RAHA HAI BALKE PILA RAHA HAI. 

AAPKA TARZ E FAHIMANA 

ALLAH ALLAH ! 

Kya Kahne Daqeeq Se Daqeeq Masail Badi 
Aasani Aur Sahal Tariqe Se Yun Hal Farma Dia 
Karte Ke Hume Jara Bhi Mushkil Paish Nahi Aati. 
Aap Dars E Hadees Me Is Baat Ka Iltzaam 
Farmate Thay Ke Mehaj Mufhum Hadees Se 
Waqfiyat Na Ho Balke Uske Daakhli Ramuz Bhi 
Zahan Nashin Ho Jaye. Pehle Tafasir Ki Roshni 
Me Sharah Karte, Phir Usool Hadees Se Uski 
Wazahat Farmate , Rawiyan E Hadees Ke Bare 
Me Fahamaish Karte Hue Fan E Isma Rijaal Ke 
Dariyah Bahate. 


Hum Jumla Tulba Se Musfiqana Wa Marbiyana 
Aur Mahbbat Aamiz Yeh Rakhte Thay. Sabhi Par 
Nihayat Meharbaan Thay,K Unhe Shafa'qat Wa 
Mahabbat Se Nawazte Aur Har Tarah Unki 
Khidmat Karte Hata Ke Garib Wa Naadar Talba 
Ko Khufiyah Taur Par Kharch Ke Liye Raqam Bhi 
Inayat Farmate. Yun Hi Dars Wa Tadris Ke 
Zariyeh Unki Khidmat Karte, Nihayat Shafqat Wa 
Mahabbat Se Unko Padate , Ilm Nafeh Hasil Hone 
Ki Duayein Dete, Koi Talib E Ilm Masla Dariyafat 
Karta Ya Hadees Ya Fiqah Ki Kitaab Ke Aagaz 
Ke Waqt Tabkan Padane Ke Liye Aapki Khidmat 
Me Hazir Hota, Aap Nihayat Shafaqat Se Jawab 
De Kar Mutmain Farmate, Jalsa Dastar E Fazilat 

Ke Mauqa Par Ulma Wa Talba Ke Liye Khususi 
Dawat Ka Ahtmaam Farmate Thay. Khushi Ke 
Mauqa Par Khane Pakwa Kar Talba Ko Khilate. 
Baishtar Talba Aise Thay Jo Dono Waqt Aapke 
Yaha Khate Thay, Baz Talba Ko Unke Zauq Ilmi 
Ki Bina Par Aap Khud Apne Makaan Par Thherate 
Aur Nihayat Lutf Wa Karam Se Qayam Wa Taam 
Ka Bandobasat Farmate Niz Unko Apne Ilmi Wa 
Ruhani Faizan Se Malamal Karte. Al Garz Yeh Ke 
Ulma Ki Tauqir ,Talba Se Shafaqat Wa Mahabbat 
Jo Aajkal Badi Badi Hastiyo Me Mafqud Hoti Ja 
Rahi Hai. Wo Aapka Tira Imtiyaz Tha. Huzur 
Taajshshariah Ka Ek Yadgaar Dars E Hadees 
Nazar Qarain Kia Jata Hai, Pade Aur Ilm E Hadees 
Wa Fiqah Wa Isma Rijaal Ke Ek Jabal Shakh Ki 
Zaat Ko Pehchanein 


"Baab Rasoolallah # Par Wahi Ki Ibteda Kaise 
Hui (Hadees Ki Durusagi Ke Bare Me) 


Si Ka U es, TEO bl J 
sa o oel T 


Aur ALLAH Azwajjal Ka Yeh Farmaan Ke 
"Humne Bilshuba (Aey Muhammad # ) Aap Ki 
Taraf Wahi Ka Nuzul Isi Tarah Kia Hai Jis Tarah 

Hazrat Nuh (Allaysallam) Aur Unke Bad Aane 
Wale Tamaam Nabiyo Ki Taraf Kia Tha : 


Hadees 1 

OG pamana IG. kas 
AGREE NP papa 
il 25 EN GNG 

Basay mpa NG Ea 

Humko Hamidi Ne Yeh Hadees Bayan Ki, 
Unhone Kaha Ke Sufiyan Ne Yeh Hadees Bayan 
Ki, Wo Kahte Hai Humko Yahya Bin Saeed 
Ansari Ne Yeh Hadees Bayan Ki, Unhone Kaha 
Mujhe Yeh Hadees Muhammad Bin Ibrahim 
Taimi Se Hasil Hui. Unhone Is Hadees Ko Alqama 
Bin Wagaas Laisi Se Suna, Unka Bayan Hai Ke 
Maine Masjid E Nabwi Me Mimber E Rasool # 
Par Hazrat Umar Bin Khatab Radiallahu Ta'ala 

Anho Ki Zuban Se Suna, Wo Farma Rahe Thay 
Ke Maine Janaab Rasoolallah # Se Suna Aap # 
Farma Rahe Thay Ke Tamaam Aamal Ka Daro 
Madar Niyyat Par Hai Aur Har Amal Ka Natija 
Har Insaan Ko Uski Niyat Ke Mutabig Milega. Pas 
Jiski Hijrat (Tark Watan) Daulat Dunia Hasil 
Karne Ke Liye Ho Ya Kisi Aurat Se Shadi Ki Garz 
Ho. Pas Uski Hijrat Unhi Chizo Ke Liye Hogi Jin 
Ke Hasil Karne Ki Niyyat Se Usne Hijrat Ki Hai. 


Imaam Bukhari Rahimahullahu Ta'ala Ka 
Mohdeesin Me Boht Bada Muqaam Hai. Aur Aap 
Ki Jameh Sahi Jis Ko Aapne Huzur $ Ki Ahadees 
Maslan Zaif,Mutrad, Ma'alal Aur Digar Iqsaam 
Hadees Ko Tark Karke Jo Sehat Ke Sahi Darja Par 
Pohchi Usi Ko Liya. Aur Un Ahadees Se Mujrad 
Rakha, Jo Darja Sehat Par Nahi Thi. Aur Hazrat 
Imaam Bukhari Rahimahullahu Ta'ala Ki Wiladat 
Basa'ahadat San 194 Hijari Me Hui Aur Wisaal 
Sharif Hijri 256 Umar Sharif 62 Saal Hui Kisi 
Shayar Ne Isko Abjad Ke Hisab Se Ek Shair Me 
Jamah Kia Hai. Mada Taarikh "Sidq" Hai. Jiske 
194 Bante Hai. Aur Mudat Maut Ka Mada Taarikh 
"Hamid" Jiske 62 Bante Hai. Aur Wafaat Ka Mada 
Taarikh "Noor" Hai Jiske 256 Bante Hai. Aapne 
Yeh Kitab Nayab 16 Baras Me Tasnif Farmayi 





8 


Huzoor Tajushshariah Aur Bukhari Shareef Ki Pehli Hadees Ka Dars 





Aur Uski Ibteda Bukhara Me Ki Aur Baz Logo Ne 
Yeh Kaha Ke Imaam Bukhari Ne Apni Bukhari Ki 
Ibteda Makka Mukarama Me Ki. Aur Imaam 
Bukhari Farmate Hai Ke Roza E Rasool # Aur 
Riyaz Ul Jannah Ke Darmiyan Me Bethh Kar 
Maine Yeh Kitaab Tasnif Ki. Aur Jab Bhi Maine 
Koi Hadees Apni Kitaab Me Jamah Ki Maine 
Istkhara Kia Do Ragat Namaz Padi Aur Gusal Ke 
Bare Me Bhi Ata Hai. Is Tarah Aapne Ahtmam 
Tadwin Hadees Rasool # Kia. 


Ibteda Ke Baare Me Jo Mukhtalif Riwayat Hai 
Uski Tatbig Is Tarah Hai Ke Aapne Bukhara Me 
Apni Kitab Ki Tasnif Ko Shuru Kia Phir Mukhtalif 
Balaad Ka Jisme Makka Mukrama , Madina 
Munwara , Busra Shamil Hai, Waha Par Aap Iski 
Tasnif Me Lage Rahe Aur Iski Takmil Madina 
Munwara Me Sarkar Abd Qaraar # Ke Roza Pak 
Ke Saamne Yeh Kifaab Mukmal Hui. 16 Saal Me 
Aapne Is Kitaab Ko Murtab Kiya Aur Sharq Se 
Lekar Garb Tak Tamaam Ulma Mohdeesin Ka Is 
Baat Par Itefaaq Hai Ke Quran Azim Ke Bad Sahi 
UI Kutub Do Kitabein Hai. Ek Sahi Bukhari Aur 
Dusri Sahi Muslim Ab Isme Ikhtlaaf Hai Hai Ke 
Sahi Bukhari Afzal Hai Ke Muslim, Jamur Is 
Taraf Gaye Hai Ke Bukhari Afzal Hai Isliye Ke 





9 


Huzoor Tajushshariah Aur Bukhari Shareef Ki Pehli Hadees Ka Dars 





Isme Imaam Bukhari Radiallahu Ta'ala Anho Ki 
Shaan Fuqahat Aur Unke Ijtehad Nakaat Zayda 
Hai Jo Qari Ko Mutalah Ke Dauran Pata Chalega 
Ke Imaam Bukhari Radiallahu Tabarak Wa Ta'ala 
Anho Ne Kabhi Hadees Ko Mukhtsar Aur Kabhi 
Tawil Aur Kabhi Mukrar Aur Ek Hi Hadees Ko 
Mutdad Tarq Se Naqal Karte Hai. Yeh Sab Aap 
Ahkam Ki Wajh Se Lekar Aate Hain. Kabhi Koi 
Hadees Se Sand Ka Fayda Hota Hai, Kabhi Matan 
Se Fayda Maqsud Hota Hai. Phir Is Par Jo Ahkam 
Murtab Hote Hai Uske Aitbaar Se Imaam Bukhari 
Radiallahu Tabarak Wa Ta'ala Anho Hadees 
Lekar Aaye. Isi Wajh Se Imaam Bukhari 
Radiallahu Tabarak Wa Ta'ala Anho Kabhi 
Hadees Mukhtsar Zikr Karte Hai Aur Kabhi 
Mukmal. Aur Baz Lot Tatbiq Yeh Karte Hai Ke 
Ba'aitbaar Sharait Bukhari Afzal Hai. Aur 
Ba'aitbaar Fazail Muslim Afzal Hai. Aur Shart 
Yeh Hai Ke Jo Rawi Apne Se Uper Wale Se 
Riwayat Kar Raha Hai Uski Mulaqat Bil Fayl 
Muthaqiq Hui Ho. Ke Iski Is Se Mulaqat Hui Ho 
Jab Hi Isko Imaam Bukhari Radiallahu Tabarak 
Wa Ta'ala Anho Darja Sehat Par Mante Hai. 
Imaam Muslim Radiallahu Tabarak Wa Ta'ala 
Anho Ne Is Shart Me Imaam Bukhari Radiallahu 

Tabarak Wa Ta'ala Anho Se Ikhtlaaf Kia Aur 
Jamur Mohdeeshin Aur Ulma Hadees Isme Imaam 
Muslim Ke Sath Hai Unke Nazdik Bil Fayl 
Mulagat Hona Shart Nahi Hai. In Dono Ke 
Riwayat Ki Shart Yeh Bhi Hai Ke Yeh Mashur 
Sahabi Se Riwayat Karte Hai Is Shart Par Ke Is 
Mashhur Sahaba Se Kam Se Kam Do Tabaeen 
Mohdeesh Ne Riwayat Kiya Ho. Lekin Dono 
Hazraat Ne Khud Baz Jagah Apni Kitaab Me In 
Sharait Ki Mukhalifat Bhi Ki Hai. Chunache Yahi 
Hadees Inma Alamal Binniyaat Yeh Hadees Fard 
Hai Har Tabge Me. Hazrat Umar Ibn Khataab 
Radiallahu Ta'ala Anho Se Is Hadees Ko Riwayat 
Kia Jata Hai. Is Hadees Ko Alqama Ibn Wagaas 
Laisi Tabai Ne Riwayat Kia. Tanha Umar Ibn 
Khataab Se. Aur Alqama Ibn Wagaas Laisi Tabai 
Se Tanha Riwayat Kia Ibrahim Taimi Ne , Yeh 
Bhi Tabai Hai. Yahya Bin Saeed Ansari Ne Yeh 
Hadees Bayan Ki. Sufiyaan Se. Unke Bad Riwayat 
Kia Hai Shaikh Imaam Bukhari Hamidi Abdullah 
Ibn Zaid Ne. To Yeh Pure Silsila Sand Me Ek 
Mashhur Tabai Ek Sahabi Se Riwayat Kar Raha 
Hai To Yeh Khud Unki Shart Ke Khilaaf Hai. 
Lekin Yeh Hadees Deen Ki Asal Ajim Hai Ke 
Sanad Ke Aitbaar Se Agar Che Yeh Hadees Fard 

Hai Magar Is Hadees Ko Har Zamane Me Ulma 
Ne Hatho Hath Liya. Ab Yeh Hadees Talqi Bil 
Qabul Se Talqi Bilqabul Ke Aala Darja Par Faiz 
Hai. Hazrat Umar Ibn Khataab Ne Is Hadees Ko 
Mimber E Rasool # Par Bayan Ki To Us Waqt 
Kitane Sahabi Wa Tabai Hoge Aur Uske Bad Se 
Aaj Tak Ulma, Mohdeesin Wagera Kitabo Me 
Likhte Padate Aa Rahe Hai. To Agar Che Yeh 
Hadees Sanad Ke Aitbaar Se Fard Hai Magar Yeh 
Ab Is Talqi Ke Aitbaar Se Mash'hur Aur Mutwatir 
Ke Darja Me Hai. Aur Imaam Bukhari Radiallahu 
Tabarak Wa Ta'ala Anho Ne Yaha Baab Yeh 
Bandha Hai. 


Yeh Baab Is Baat Ki Kaifiyat Batane Ke Bare Me 
Hai Rasool # Ki Taraf Wahi Ki Ibteda Kaise Hui 
?? Wahi Yeh Arbi Lafz Hai Iske Mukhtlif Mani 
Aate Hai Zaydatar Iske Mani Me "Aahista Taur 
Par Batana" To Wahi Kitaab Ke Mani Me Bhi 
Aata Hai Aur Ilham Ke Maani Me Bhi Aata Hai. 
Aur Wahi Ka Mani Ishara Bhi Ata Hai. Aur 
Zubaan Shuru Me Wo Ek Khaas Paigaam Hai Jo 
ALLAH Tabarak Wa Ta'ala Apne Is Khaas Bande 
Ko Batata Hai Jo Mansab E Nabuwat Par Faaiz 
Hota Hai. Aur Wo Paigaam Jo Ambiyah E Kiram 
Ki Taraf ALLAH Ki Janib Se Aata Hai Aur Uske 

Ilawa Wahi Ka Itlaaq Gair Ambiyah Me Liye 
Quran Paak Me Shehad Ki Makkhi Ke Liye Wahi 
Lafz Istemaal Huwa Hai Waha Par Is Se Muraad 
Ahista Batana Muraad Hai Aur Wahi Jo Ambiyah 
Ko Hoti Hai Wo Kai Tariqe Se Hoti Hai. Kabhi 
Farishta Apni Asal Surat Me Tashrif Lata Hai Aur 
Kabhi Kisi Insaan Ki Surat Me Ata Hai. Aur Kabhi 
Yeh Ke ALLAH Ta'ala Nabi Ke Dil Me Paigaam 
Daal Deta Hai. Aur Kabhi Yeh Hota Hai Ke 
Khawaab Me ALLAH Tabarak Wa Ta'ala Apne 
Barguzida Bande Ko Paigaam Sunata Hai Ke 
Ambiyah E Kiram Jitane Munamat Hai Sab Ke 
Sab Wahi Hai. Aur Is Mamale Me Wo Humse 
Juda Aur Mumtaaz Hai Ke Unka Khawab Aam 
Insaano Ki Tarah Nahi Hota Unko Jo Kuch 
Khawab Me Aata Jata Hai Wo Karne Ka Hukm 
Min Janib Ul Rab Hota Hai. Ab Yaha Par Jo 
Hadees Inma Aamal Bilniyaat Zikr Ki Gayi Hai. 
Bazahir To Iski Baab Se Koi Munasibat Nazar 
Nahi Aati. 


Hazrat Umar Ne Hadees Rasool £ Ko Mimber Par 
Bayan Karte Hue Dekha Isliye Khud Bhi Mimber 
Par Hadees Bayan Ki. Yaha Par Imaam Bukhari 
Ne Apni Aadat Ke Mutabiq Hadees Ka Ek Tukda 
Hajaf Kar Dia Is Silsile Me Unpar Aitraz Huwa 

Ke Unke Shaikh Hamidi Ne Is Hadees Ko Pura 
Naqal Kia Hai Imaam Bukhari Radiallahu 
Tabarak Wa Ta'ala Anho Ne Isko Yaha Zikr Nahi 
Kia Dusri Jagah Zikr Kia Hai. Imaam Bukhari 
Radiallahu Tabarak Wa Ta'ala Anho Ke Nakaat 
Aur Ramuz Boht Daqiq Hai. Ibn Hajar Asqlani 
Rehamtullah Allay Ne Yaha Par Ek Faida Naqal 
Kia Hai Ke Imaam Bukhari Radiallahu Tabarak 
Wa Ta'ala Anho Hadees Ikhlaas Ke Silsile Me 
Naqal Kar Rahe Hai To Unhone Tazkia Nafs Se 
Apne Aapko Dur Rakh E Ke Liye Apni Taarif 
Khud Kare Iska Shuba Ho Aur Ishara Kare Naik 
To Wo Jumla Hajaf Kar Dia Jumla Hai. Jo 
ALLAH Wa Rasool Ki Taraf Hijrat Kare To Uski 
Hijrat ALLAH Aur Uske Rasool Ki Taraf Hai 
Yani Maqbul Hai. 


Ab Yaha Par Ek Baat Yeh Ke Imaam Bukhari 
Radiallahu Tabarak Wa Ta'ala Anho Ne Is Hadees 
Ko Is Baab Ke Tahat Zikr Kia. Baab Yeh Bandha. 
Rasoolallah # Par Wahi Ki Ibteda Kaise Hui? Aur 
Hadees Wo Zikr Kar Rahe Hai Jo Baab Se Bilkul 
Begana Hai To Iska Ek Jawab To Yeh Dia Jata Hai 
Ke Imaam Bukhari Radiallahu Tabarak Wa Ta'ala 
Anho Ne Is Hadees Ko Khutba Kitaab Ke Taur Par 
Jaisa Ke Musnifin Daibache Paish E Lafz Likhte 

Hai, Ke Taur Par Paish Ki. Aur Isme Imaam 
Bukhari Radiallahu Tabarak Wa Ta'ala Anho Ki 
Aadat Dusre Musnifin Se Alag Hai Ke Jab Dusre 
Musnifin Jab Koi Kitaab Shuru Karte Hai To Isme 
Unke Apne Lafz Hote Hai Lekin Imaam Bukhari 
Radiallahu Tabarak Wa Ta'ala Anho Ne Chaha Ke 
Main Huzur Sarwar Alam # Ke Aqwal Aur Unke 
Afhal Ka Me Ihata Kar Raha Ho Aur Main Unki 
Hadees Likh Raha Hun Lihaja Unhone Chaha Ke 
Koi Bhi Lafz Jaha Tak Ho Sake Hatal Imkaan Wo 
Mera Na Ho Jo Kuchh Ho Wo ALLAH Ka Ho Aur 
Uske Rasool # Ka Ho. Wo Khutba Kitaab Ke Taur 
Par Qari Ko Tambiya Ke Liye Hadees Niyat Zikr 
Ki Taake Tahsil Hadees Karne Wala Hoshiyar Ho 
Jaaye Ke Wo Kisi Dunia,Shohrat Ke Liye Hadees 
Ka Husool Na Kare Balke Khalis Lawja ALLAH 
Tahsil Hadees Kare. Ek Baat Aur Hai Is Hadees 
Ikhlaas Me Samjane Wali Ke Ikhlaas Ke Sath Sath 
Hijrat Ka Bhi Zikr Hai Jo Baab Se Munasibat Nahi 
Hai Lekin Agar Taawil Kia Jaye To Munasibat Ho 
Sakti Hai. Ke Is Hadees Me Jis Tarige Se Ayat 
Karima Me Bataya Ke Humane Bilashuba (Aey 
Muhammad #) Aapki Taraf Wahi Wahi Ka Nuzul 
Isi Tarah Kia Hai Jis Tarah Hazrat Nuh 
Allaysallam Aur Unke Baad Aanr Wale Tamaam 

Nabiyo Ki Taraf Kia Tha. Nub Allaysallam Aur 
Tamaam Ambiyah E Kiram Ki Taraf Jo Wahi Ki 
Gayi Ek Qaum Ke Mutabiq Is Se Muraad Niyyat 
Aur Ikhlaas Se Bhi Isliye Imaam Bukhari Ne 
Hadees Ke Shuru Me Yeh Ayat Ki." 


Yeh Tha Huzur Taajshshariah Noorillah Marqad 
Ka Wo Yadgaar Dars E Hadees Jo Nachiz Ke 
Bashamul Mere Jumla Hum Sabaq Sathiyo Mufti 
Abdul Baqi Markaz (Mudris Jamiaturraza Bareli 
Sharif) Mufti Faisal Raza Markazi (Mudris 
Jamiaturraza Bareli Sharif) Aur Mufti Muhammad 
Taib Rashidi Markazi (Mudris Darul Uloom Gaus 
UI Wara, Aurangabad) Wagera Ko Aapne Dia 
Tha. Aaj Bhi Is Dars Ki Chasni,Halawat,Mithhas 
Aur Mere Apne Shaikh Wa Marbi,Murshid E 
Tariqat Huzur Taajshshariah Ka Shafgat Wa 
Mahabbat Bhara Andaaz Bad Bar Yaad Aa Raha 
Hai, Fikr Aur Jahan Wa Qalb Is Waqt Bhojal 
Bhojal Hai Aur Dard Wa Alam Se Bhare Hue Hai 
Phir Bhi Yeh Chand Satarein Aapke Aqidat 
Mando Ki Saf Me Bashakal Tahrir Mudabana 
Hazri Ke Liye Paish Ki Gayi Hai. 

Roman Urdu Mein Humari Dusri Kitabein Aur Rasail : 


Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna Kaisa? 
Azaan -e- Bilal Aur Suraj Ka Nikalna 

Ishqe Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek Waqiya 

Dr. Tahir Aur Waqar -e- Millat 

Taqreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 

Chand Waqiyaat -e- Karbala Ka Tehqeeqi Jaayeza 
Binte Hawwa By Kanize Akhtar 

Sex Knowledge 

Hazrate Ayyoob Alaihissalam Ke Waqiye Par Tehqeeq 
Aurat Ka Janaza By Janabe Ghazal Sahiba 

Ek Aashiq Ki Kahani Allama Ibne Jauzi Ki Zubaani 


Huzoor Ki Shaan In The Quraan - Mufti Ahmad Yaar Khan 


Nayeemi Rahimahullahu Ta'ala 


Husne Mustafa Aur Kalame Raza - Maulana Sajjad Ali Faizi 
Afzaliyate Siddique -e- Akbar Wa Farooqe Aazam - Huzoor 


Tajushshariah Rahimahullahu Ta'ala 


Kya Hazrate Bilal Radiallaho Ta'ala Anho Ka Rang Kaala Tha? 


Hazrate Bilal Ke Islam Laane Ka Waqiya Kya Tha? 


Sharah Mishkaat (Kitabul Iman) - Mufti Ahmad Yaar Khan 


Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Huzoor Tajushshariah Aur Bukhari Shareef Ki Pehli Hadees Ka Dars 





Sharah Mishkaat (Kitabul Ilm) - Mufti Ahmad Yaar Khan 
Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad Abdul 
Qadir 

Difa -e- Kanzul Iman - Huzoor Tajushshariah Rahimahullahu 
Ta'ala 

Pehle Farz Nafl Baad Mein - Aala Hazrat Rahimahullahu Ta'ala 
Qiyamat Ke Din Logon Ko Kis Ke Naam Ke Saath Pukara 
Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah Rahimahullahu Ta'ala 
Sawaneh Tajushshariah - Mufti Dr. Yunus Raza 

ABOUT US 


We are: 


Visit our official website 





| Books Library | 
books.abdemustafa.in 


about 100+ tehgeegi pamphlets & books are available in 
multiple languages. 


E Nikah Matrimony 


www.enikah.in 


there is also a channel on Telegram 
t.me/Enikah (Search “E Nikah Service” on Telegram) 


Find us on Social Media Networks : 


Subscribe us on YouTube @abdemustafaofficial 

like and follow us on Facebook 8 Instagram @abdemustafaofficial 
Join our official Telegram Channel t.me/abdemustafaofficial 
Books Library on Telegram t.me/abdemustafalibrary 

or search “Abde Mustafa Official” on Google 

for more details WhatsApp on #919102520764 

SABIYA 

